31996L0055
L 231/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/55/EO НА КОМИСИЯТА
от 4 септември 1996 година
относно второ адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (хлорирани разтвори)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/769/ЕИО на Съвета (1) от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати, последно изменена с Директива 94/60/ЕО (2), и по-специално член 2а от нея, включен с Директива 89/678/ЕИО на Съвета (3),
като има предвид, че някои хлорирани разтворители представляват опасност за здравето/околната среда и не следва да се предлагат на широките маси във вещества и препарати;
като има предвид, че Директива 94/60/ЕО на Европейския парламент и Съвета за изменение за четиринадесети път Директива 76/769/ЕИО определя точно, че осем хлорирани разтворители не могат да се използват в вещества и препарати, пускани на пазара за продажба на обществеността;
като има предвид, че оттогава е станало ясно, че тези хлорирани разтворители биха могли да представляват също опасност за здравето/околната среда, ако се използват вместо сега употребяваните дифузионни разтворители за почистване на повърхности и тъкани;
като има предвид, че осемте хлорирани разтворителя следва също да се забранят за влагане в субстанции и препарати, пускани на пазара за подобни дифузионни приложения;
като има предвид, че в ограниченията за употреба на хлорирани разтворители, установени от настоящата директива, се вземат под внимание текущото състояние на научните знания и методи по по-безопасни алтернативи;
като има предвид, че настоящата директива се базира на предварителен анализ на рисковете, създавани от хлорираните разтворители, както на предимствата и недостатъците на ограниченията, а също така че в момента се извършва обща оценка на риска за човека и околната среда съгласно Регламент (ЕИО) № 793/93 на Съвета (4) и Регламент (ЕО) № 1488/94 на Комисията (5);
като има предвид, че настоящата директива не засяга законодателството на Общността, предвиждащо минималните изисквания за защита на работниците, съдържащи се в Директива 89/391/ЕИО на Съвета (6) и специалните директиви, базирани на нея, и по-конкретно Директива 90/394/ЕИО на Съвета (7),
като има предвид, че предвижданите в настоящата директива мерки са в съответствие със становището на Комитета по адаптиране към техническия прогрес на директивите за премахване на техническите пречки пред търговията с опасни вещества и препарати,
ПРИЕ НАСТОЯЩАТА ДИРЕКТИВА:
Член 1
Приложение I към Директива 76/769/ЕИО се преработва с оглед на техническия прогрес с настоящето, както е предвидено в приложението към настоящата директива.
Член 2
Държавите-членки приемат и публикуват разпоредбите, необходими за да се съобразят с настоящата директива до 31 декември 1997 г., и незабавно информират Комисията за това. Те прилагат тези разпоредби, считано от 30 юни 1998 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Редът и условията на позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 4 септември 1996 година.